Kampagnen pænt modtaget af erhvervslivet

HK initiativet "PraktikJagten" er i fuld gang i Nordjylland. - Mandag besøgte vi 35 virksomheder i Aalborg og afleverede næsten ligeså mange ansøgninger. Generelt blev de unge praktikpladssøgende taget rigtigt godt imod på kampagnens første dag. Kun et par steder ville man ikke modtage ansøgningen. Det siger ungdomskonsulent i HK Nordjylland Camilla Buchardt Krarup. Tirsdag er "PraktikJagten" i Hobro, Støvring og Brovst. HK laver denne kampagne for at hjælpe de unge med at finde en praktikplads. Det er tredje gang, at "PraktikJagten" kører, og det sker, i lighed med de to første gange, kun i Nordjylland.